આજકાલ બધી જ બ્રૅન્ડ્સ પોતાનું પ્રી-બેઝલ નામનું કલેક્શન લૉન્ચ કરી રહ્યા છે. અને બ્લાંપે કંપનીએ પણ પોતાના આ કલેક્શનમાં ૧૮ કૅરેટ સોનામાં જડેલી ઘડિયાળો લૉન્ચ કરી છે. ૧૭ હીરામાંથી બનાવવામાં આવેલી વેવ પૅટર્નની નીચે મધર ઑફ પર્લનું ડાયલ આપવામાં આવ્યું છે. ડાયલમાં ૧૨ના આંકડાને રોમન ન્યુમરલ્સમાં બનાવવામાં આવ્યું છે. ફેમિનાઇન લુક આપવા માટે ઘડિયાળ પર એક બીજું લેયરિંગ કરવામાં આવ્યું છે, જેને ફૂલની પાંખડીઓ જેવો આકાર આપવામાં આવ્યો છે. વાઇટ લેધરના પટ્ટા પર રોઝ ગોલ્ડનું બક્કલ બનાવવામાં આવ્યું છે. ક્રોનોગ્રાફ મેકૅનિઝમની આ ઘડિયાળ પહેરનારને સ્ટાઇલિશ અને રૉયલ લુક આપે છે.